
VÉSE KÖZSÉGI ÖNKORMÁNYZAT

KÉPVISELŐ-TESTÜLETÉNEK

14/2011. (XII.15.) számú

r e n d e l e t e 

az önkormányzati tulajdonú közüzemi szennyvízcsatorna

használatáért fizetendő díj mértékéről
Vése Községi Önkormányzat Képviselő-testülete az 1993. évi CIV. törvénnyel módosított 1990. évi LXXXVII. tv. 7.§. /1/. bekezdésében kapott felhatalmazás alapján – árhatósági hatáskörben eljárva – az alábbi rendeletet alkotja:

1.§.

/1/. Vése község Önkormányzata illetékességi területén az Önkormányzat tulajdonában lévő szennyvízelvezető és –tisztító rendszerben a szennyvíz fajlagos költsége 2012. évben 460 Ft/m3 + ÁFA, azaz Négyszázhatvan forint/köbméter, mely az általános forgalmi adót nem tartalmazza.

/2/. Az önkormányzat, mint ármegállapító hatóság, 2012. évre vonatkozóan úgynevezett kéttényezős szolgáltatási díjrendszert állapít meg. A szolgáltatási díj egy rendelkezésre állási díjból és egy a fogyasztott mennyiséggel arányos változó díjból áll.

/3/. A rendelkezésre állási díj 400 Ft/hó + ÁFA, azaz Négyszáz forint/hó + általános forgalmi adó, melyet minden fogyasztási hellyel rendelkező fő-, vagy mellékmérős szolgáltatási szerződéssel ellátott fogyasztónak kötelessége fizetni, függetlenül az általa felhasznált szolgáltatási mennyiségtől.

/4/. A mennyiséggel arányos változó díj 385 Ft/m3 + ÁFA, azaz Háromszáznyolcvanöt forint/köbméter + általános forgalmi adó, melynek alapja a vízmérő órán mért fogyasztási mennyiség, illetve annak hiányában a vonatkozó jogszabályok által meghatározott átalánymennyiség.

/5/. A kertes ingatlannal rendelkező lakossági fogyasztók esetén a május 1-től szeptember 30-ig terjedő időszakra locsolási célú kedvezmény vehető igénybe. A kedvezmény mértéke az ezen időszakra jutó vízfogyasztás 10 %-a , mellyel az Üzemeltető a szennyvízdíj számításánál a mennyiséget csökkenti, kivéve azon fogyasztókat, akik alternatív vízvételi lehetőséggel rendelkeznek, vagy ahol külön vízórával mért kerti csap került kialakításra.

/6/. A locsolási kedvezmény iránti igényt a fogyasztónak kell bejelenteni az üzemeltető DRV Zrt. felé, annak útmutatásai alapján.

2.§.

/1/. E rendelet 2012. január 1. napján lép hatályba. A rendelet hatálybalépésével egyidejűleg a 12/2011. (XII.13.) számú rendelet hatályát veszti.
/2/. A rendelet közzétételéről és kihirdetéséről a körjegyző gondoskodik.

V é s e , 2011. december 15.

   körjegyző

Záradék:
A rendelet kihirdetésre került: 2011. december 15.-én

